Stockholmi börs

Stockholmi börs (rootsi keeles Stockholmsbörsen) on Rootsi väärtpaberibörs, mis tegutseb Stockholmis. Börs kuulub Nasdaq Inci gruppi. Stockholmi börs on Nasdaq Nordicu börsi üks osa. Börsi ametlik nimi on Nasdaq Stockholm AB. Stockholmi börs opereerib lisaks Stockholmi börsi reguleeritud turule ka First Northi turgu, mis on alternatiivne turg Rootsis. First Northi turg on aktsiate lisanimekiri, millele on kehtestatud võrreldes reguleeritud turuga leebemad reeglid. Stockholmi börsil saab kaubelda seal noteeritud aktsiate, võlakirjade, fondide, futuuride ja optsioonidega. Turu ametlik kauplemisvaluuta on Rootsi kroon. Stockholmi börsi üldindeks on OMX Stockholm. Stockholmi börsi järelevalvet teostab Rootsi Finantsinspektsioon (Finansinspektionen). Stockholmi börsil on suurim ja aktiivseima kauplemisega väärtpaberibörs Põhjamaades. 1863. aastal, mil oli Rootsi kuningas Karl XV, loodi Stockholmi börs. 1990 – võttis börs kasutusele automaatse kauplemissüsteemi. 1991 – hakkas Stockholmi börsil tööle Maailma esimene integreeritud tuletisinstrumentide kauplemise ja arveldussüsteem. 1993 – formeeriti börs äriühinguks. 1994 – hakkas börs esimesena Euroopas võimaldama tehingute tegemist välismaalt. 1998 – ühinesid Stockholmi börs ja OM Group. Samal aastal sõlmisid ka Stockholmi ja Kopenhaageni börsid liidu, mis oli esimene börside liit, mis seadis ühtseid kauplemisreegleid. 2006 – loodi OMX Nordicu börs, kus kaubeldi alguses lisaks Stockholmi börsi aktsiatele ka Kopenhaageni ja Helsingi börsi aktsiatega. 2007 – omandas OMX Groupi Nasdaq Inc. 2009 – hakkas Stockholmi börs kauplema ka enim kaubeldavate Norra ettevõtete aktsiatega. 8. veebruaril 2010 käivitati ühtne kauplemissüsteemi INET Balti- ja Põhjamaade väärtpaberiturgudel Tallinnas, Riias, Vilniuses ning Kopenhaagenis, Helsingis, Reykjavikis ja Stockholmis. 2015. aastast on börsi ametlik nimi Nasdaq Stockholm AB. Seisuga 31. märts 2022 oli Stockholmi börsil noteeritud ettevõtete väärtus kokku ehk turuosa 10,51 triljonit Rootsi krooni (999 miljardit eurot). Stockholmi börsi turuosa moodustab 53% Nasdaq Nordicu börsi mahust. Tegemist on suurima Nasdaq Nordicu börsi sisebörsiga ja üldse suurima börsiga Põhjamaades. 2022. aasta märtsis tehti Stockholmi börsil ühes päevas tehinguid keskmiselt 2,7 miljardi euro väärtuses (28,592 miljardi Rootsi krooni väärtuses). Keskmiselt tehakse 58% Nasdaq Nordicu börsi tehingutest Stockholmi börsil. Stockholmi börsi reguleeritud turul on noteeritud 366 ettevõtte aktsiad. Stockholmi börsi suurima turuväärtusega ettevõte on Investor AB (61,8 miljardit eurot). Järgnevad Atlas Copco AB (turuväärtus 55,2 miljardit eurot), EQT AB (35,2 miljardit eurot), Volvo AB (34,3 miljardit eurot) ja Hexagon AB (32,8 miljardit eurot). OMX Stockholm 30 Index (OMXS30) – olulisim indeks Stockholmi börsil. Indeks tõusis 2021. aastal 28%. Indeks oli kõrgeim aasta viimasel kauplemispäeval (30. detsembril 2021), olles 2425,2 Rootsi krooni. Indeks oli madalaim 5. jaanuaril 2021 olles 1885,33 Rootsi krooni. OMX Stockholm All Share Index (OMXSPI) – hõlmab kõiki Stockholmi reguleeritud turul noteeritud aktsiaid. Võrdleb aktsiate hindade keskmist muutust võrreldes 31. detsembri 1995. aasta tasemega. Algväärtus oli 100 punkti. Ettevõtted, kelle aktsiatega on enim kaubeldud 2022. aastal (käibe alusel, enim kaubeldud ettevõte on reastatud esimesena, 31. märtsi seisuga): Evolution AB – online-mängukeskkonnad ja kasiinod Ericsson, Telefonab. L M – elektroonikatööstus Atlas Copco AB – suruõhuseadmete tootmine Investor AB – investeerimine (tööstused) Volvo, AB – autotööstus Nordea Bank Abp – pangandus 2020. aastal kaubeldi enim Volvo AB aktsiatega ja 2021. aastal Evolution AB aktsiatega. === Börsi reguleeritud turul noteeritud ettevõtted, mille väärtus (turuosa) 2021. aastal kasvas enim (2020 detsember vs 2021 detsember) === === Börsi reguleeritud turul noteeritud ettevõtted, mille väärtus (turuosa) 2021. aastal vähenes enim (2020 detsember vs 2021 detsember) === Nasdaq Nordicu börs Nasdaq Balti börs Kopenhaageni börs Helsingi börs "Nasdaq Nordic Legal Structure" (PDF). 1. juuni 2020. Vaadatud 30.11.2020. "About financial reporting supervision". 29. august 2019. Vaadatud 30.11.2020. "Stockholm Stock Exchange". Originaali arhiivikoopia seisuga 4.08.2020. Vaadatud 30.11.2020. "Stockholm Stock Exchange (STO) .ST". Investopedia. 22. september 2020. Vaadatud 30.11.2020. "About us - milestones". Vaadatud 30.11.2020. "Stockholm Stock Exchange (STO) .ST: What it is, How it Works". Quantum Profit. 14. jaanuar 2023. Originaali arhiivikoopia seisuga 12.11.2023. Vaadatud 20.10.2023. "NASDAQ OMX võttis seitsmel Balti- ja Põhjamaade väärtpaberiturul kasutusele uue kauplemissüsteemi INET". 8. veebruar 2010. Vaadatud 30.11.2020. "Statistics from Nasdaq Nordic Exchange March 2022". 1. aprill 2022. "Monthly Report - Equity Trading by Company and Instrument March 2022". 1. aprill 2022. "OMX Stockholm_PI (OMXSPI)". Vaadatud 1.12.2020. "Monthly Report - Equity Trading by Company and Instrument December 2020". 13. jaanuar 2021. "Monthly Report - Equity Trading by Company and Instrument December 2021". 3. jaanuar 2022. Nasdaq Nordicu börs